**KRITERIJI ZA OCJENJIVANJE VLADANJA UČENIKA OSNOVNE ŠKOLE DRAGUTINA KUŠLANA**

Vladanje učenika ponašanje je učenika na nastavi i drugim oblicima odgojno – obrazovnog rada.

Sukladno čl. 72. stavak 5. Zakona o odgoju i obrazovanju u osnovnoj i srednjoj školi, opisne ocjene iz vladanja su uzorno, dobro i loše.

Sukladno čl. 73. stavkaistog Zakona ocjenu iz vladanja utvrđuje razrednik, a prema Pravilniku o načinima, postupcima i elementima vrednovanja učenika u osnovnoj i srednjoj školi (Narodne novine br. 112/10, 82/19, 43/20 i 100/21)ocjenu vladanja učenika zaključuje razrednik uz mišljenje razrednog vijeća.

Kako bi se objektivno ocijenilo vladanje učenika potrebno je pratiti i evidentirati ponašanje učenika i služiti se Kriterijima za ocjenjivanje vladanja koje je usvojilo Učiteljsko vijeće Osnovne škole Dragutina Kušlana, Zagreb na sjednici održanoj 23.10.2024. godine.

Ako je učeniku izrečena pedagoška mjera opomene, učenik ne može imati „uzorno“ vladanje, osim ako je u potpunosti ispravio sankcionirano ponašanje. Ako je učeniku izrečena pedagoška mjera ukora ili više, ne može imati „dobro“ vladanje, osim ako je nakon mjere ukora učenik popravio sankcionirano ponašanje.

Pri primjeni ovih Kriterija treba voditi računa o kognitivnom, emocionalnom i socijalnom stanju učenika. Ako učenik ima dijagnosticiran ADHD, ponavljanje pogreške koja je posljedica impulzivnosti ne može se sankcionirati sniženom ocjenom iz vladanja. Pretpostavka za to je da je učenik pristojan i da na poticaj ispravlja pogreške (ako ga druga osoba upozori na neprimjerena ponašanja, odmah ih korigira). Prije primjene ovih Kriterija, razrednici su dužni upoznati učenike na satu razrednika i roditelje na roditeljskom sastanku sa sastavnicama navedenim u Kriterijima za ocjenjivanje vladanja.
Područja praćenja ponašanja učenika su:

1. Odnos prema radu
2. Odnos prema učenicima
3. Odnos prema učiteljima i ostalim djelatnicima škole
4. Odnos prema školskoj imovini te društvenom i prirodnom okruženju te poštivanje pravila Kućnog reda

Razrednik procjenjuje ponašanje učenika po sastavnicama svakog pojedinog područja te na kraju daje prijedlog ocjene vladanja i iznosi ga razrednom vijeću. Pokazatelj potrebe da se snizi ocjena vladanja treba biti ponavljanje određenog nepoželjnog ponašanja koje treba biti pravovremeno evidentirano u Razrednoj knjizi u e-Dnevniku pod bilješku sata razrednika ili u evidenciji predmetnog učitelja u e-Dnevniku pod napomene. O neprihvatljivom ponašanju, njegovoj evidenciji i posljedicama, trebaju pravovremeno biti obaviješteni i učenik i roditelji, nakon čega će razrednik pratiti eventualna ponavljanja istog neprihvatljivog ponašanja.

Odnos prema radu

|  |  |  |
| --- | --- | --- |
| Uzorno | Dobro | Loše |
| - redovito pohađa nastavu i ostale aktivnosti i nema neopravdanih izostanaka - primjeren odnos prema učenju i radu: na satu surađuje, aktivan je i zainteresiran- ne kasni na nastavu i druge oblike nastave - poštuje dogovorena pravila - izvršava dogovorene zadatke (nosi pribor, opremu, redovito piše domaće zadaće)- prihvaća odgovornost za svoje postupke i rezultate svog rada i učenja- ne koristi mobitel tijekom odmora i na nastavnom satu (poštuje uputu učitelja da isti odloži u kutiju, a što je definirano i u Kućnom redu škole i Pravilnikom o sigurnoj i odgovornoj upotrebi informacijsko-komunikacijske tehnologije) | - učenik ima izrečenu mjeru opomene zbog nepoželjnih ponašanja definiranih Pravilnikom o pedagoškim mjerama- učenik ima izrečenu mjeru ukora, ali je nakon izrečene mjere u potpunosti popravio svoje ponašanje- pohađa nastavu uz izostanke: ima 0.5 do 1% neopravdanih sati od ukupnog broja sati iz svih nastavnih predmeta- često kasni na nastavu i druge oblike nastave- ne nosi pribor za rad, ne nosi opremu za TZK, često ne piše domaće zadaće- ima više od pet evidencija u kojima stoji da ometa nastavu i / ili za korištenje mobitela za vrijeme nastave ili općenito u prostorima škole- ima više od pet evidencija zbog nepoštivanja dogovorenih pravila te pravila propisanih kućnim redom Škole- ne izvršava dogovorene zadatke što je evidentirano više od pet puta | - učenik ima izrečenu mjeru ukora ili strogog ukora zbog težih ili teških nepoželjnih ponašanja definiranih Pravilnikom o pedagoškim mjerama- učenik neredovito pohađa nastavu: ima više od 1% neopravdanih sati od ukupnog broja sati iz svih nastavnih predmeta- ima više od deset evidencija u kojima stoji kako ne prati i ometa nastavu i/ili za korištenje mobitela za vrijeme nastave - ima više od deset evidencija zbog nepoštivanja dogovorenih pravila - ne izvršava dogovorene zadatke što je evidentirano više od deset puta - ne prihvaća odgovornost za svoje postupke te ne mijenja ponašanje nakon višestrukih upozorenja od razrednika te predmetnih učitelja |

Odnos prema drugim učenicima

|  |  |  |
| --- | --- | --- |
| Uzorno | Dobro | Loše |
| -ne ometa druge učenike u odgojno – obrazovnom procesu- ne ugrožava svoju sigurnost kao i sigurnost drugih učenika, ne vrijeđa, ne ismijava, ne prijeti, ne psuje drugim učenicima- ne izaziva vršnjačke sukobe i ne sudjeluje u njima- prihvaća odgovornost za svoje postupke u odnosima s drugim učenicima - poštuje različitosti, ima visok prag tolerancije i uvažava manjine  | - ometa druge učenike u praćenju nastave što je evidentirano više od pet puta- ima više od tri evidencije u kojima kako ugrožava svoju sigurnost i sigurnost drugih učenika, vrijeđa, ismijava, prijeti ili psuje drugim učenicima- često izaziva vršnjačke sukobe ili / i sudjeluje u njima- ne prihvaća odgovornost za svoje postupke u odnosima s drugim učenicima- ne poštuje različitosti, nema visok prag tolerancije i ne uvažava manjine  - prebacuje krivicu na druge učenike te često ne prihvaća odgovornost za vlastite postupke u odnosu sa suučenicima ili radnicima škole | - učestalo ometa druge učenike u odgojno – obrazovnom procesu što je evidentirano više od 10 puta- ima više od pet evidencija u kojima stoji kako ugrožava svoju sigurnost i sigurnost drugih učenika, vrijeđa, ismijava, prijeti ili psuje drugim učenicima- vrlo često izaziva vršnjačke sukobe i sudjeluje u njima - često okrivljuje druge učenike za vlastite loše postupke te ne prihvaća odgovornost za svoje postupke u odnosu s drugim učenicima- ugrožava tuđa prava, iskazuje netoleranciju prema drugima i drugačijima, prema manjinama te poštuje isključivo svoja prava |

Odnos prema učiteljima te drugim djelatnicima škole

|  |  |  |
| --- | --- | --- |
| Uzorno | Dobro | Loše |
| - pozitivno reagira na zahtjeve koje postavljaju učitelji (u skladu s razrednim pravilima i Kućnim redom Škole) - na primjeren način komunicira sa svim učiteljima i djelatnicima škole i uvažava njihove zahtjeve - ne ugrožava sigurnost učitelja i ostalih djelatnika škole- poštuje sve učitelje i djelatnike Škole te primjereno s njima komunicira- ne ometa učitelja za vrijeme izvođenja nastave  | -oglušio se tri do pet puta na zahtjeve i zamolbe koje postavljaju učitelji i ostali djelatnici Škole (u skladu s pravnim propisima i Kućnim redom škole) - uvažava samo učitelje iz Razrednog vijeća i s njima komunicira na primjeren način, a ostale učitelje ne uvažava ignorirajući što mu je rečeno - do tri puta je upozoren, što je i evidentirano, zbog ugrožavanja sigurnosti učitelja i ostalih djelatnika Škole- ne poštuje učitelje i djelatnike Škole te neprimjereno s njima komunicira- učestalo ometa učitelja za vrijeme izvođenja nastave | - negativno reagira na zahtjeve koje postavljaju učitelji i oglušio se više od pet puta na njih (u skladu s pravnim propisima i Kućnim redom Škole) - komunikacija s učiteljima i ostalim djelatnicima Škole učestalo je neprimjerena, ne uvažava i ne poštuje učitelje te ostale djelatnike škole- svojim ponašanjem učestalo ugrožava svoju sigurnost, sigurnost učitelja i ostalih djelatnika Škole što je evidentirano više od tri puta (viče, vrijeđa, prijeti, neovlašteno snima, koristi Internet za vrijeđanje i narušavanje ugleda Škole i djelatnika)-stalno ometa učitelja za vrijeme izvođenja nastave |

Odnos prema školskoj imovini i prirodnom okruženju te poštivanju pravila Kućnog reda

|  |  |  |
| --- | --- | --- |
| Uzorno | Dobro | Loše |
| -učenik čuva imovinu (učenika, škole, osobnu, društvenu…)  - doprinosi ugledu škole u svim prigodama (susreti, ekskurzije, izleti, projekti, priredbe…) - poštuje zabranu unošenja zabranjenih sredstava u unutrašnji ili vanjski prostor škole - prihvaća svoju odgovornost za svoj odnos prema imovini | - jednom je evidentiran za uništavanje imovine (učenika, škole, osobnu, društvenu…)-ima jednu do tri evidencija u kojima stoji kako učenik narušava ugled škole - prekršio je zabranu unošenja zabranjenih sredstava u unutrašnji prostor škole, o čemu postoji evidencija - uglavnom poštuje različitosti, ali kod učenika je više puta evidentirano nepoštivanje različitosti, netolerancija i neuvažavanje manjina - ima jednu do tri evidencija o neprihvaćanju odgovornosti za svoje postupke? | - više od jednom je evidentiran za uništavanje imovine (učenika, škole, osobnu, društvenu…)- više od tri puta je evidentirano kako učenik narušava ugled škole - učestalo krši zabranu unošenja zabranjenih sredstava u unutrašnji prostor škole, o čemu postoji evidencija - uopće ne poštuje različitosti, nije tolerantan i ne uvažava manjine- ne prihvaća odgovornosti za svoje postupke prema imovini škole te škole te društvenom i prirodnom okruženju (više od tri evidencije)- učestalo uništava imovinu (učenika, škole, osobnu, društvenu(više od tri evidencije) |